A globális kibertámadás terjedésének legfrissebb adatai | EuroAstra Internet Magazin
p, 2017/06/30 - 00:12 - johannes
Fontos információ, hogy a zsarolóüzenetben megadott adatokon keresztül a fizetés már nem lehetséges, miután az e-mail címet, ahova szükséges küldeni a bitcoin fiók azonosítóját és a „személyes telepítő kulcsokat" letiltotta a szolgáltató.
A közösségi médiában megjelent több poszt tanúsága szerint a kibertámadás az ukrán kormányzati számítógépes rendszereket, illetve a központi bankot is érintette. Ukrajna miniszterelnök-helyettese, Pavlo Rozenko posztjában saját gépe megtámadásáról posztolt például. Az áldozatul esett felhasználók az alábbi zsaroló üzenettel szembesülnek: „Ha ezt az üzenetet látod, a számítógépeden tárolt fájlok titkosításra kerültek... Az újbóli hozzáférést és a fájlok biztonságos visszaállítását garantáljuk neked. Az újbóli hozzáférést a titkosítási kulcs megvásárlásával [$300 bitcoin] nyerheted vissza."